Stórveldið Sony langar að gera sjónvarpsseríu úr kvikmyndinni Blóðberg Guðrún Ansnes skrifar 27. maí 2015 08:00 Rakel gefur ekki upp verðið en segir að hér sé um að ræða rosalega stórar tölur , enda ekki lítið batterí hér á ferðinni . fréttablaðið / Vilhelm „ Við erum að skoða þetta allt saman , það eru fleiri áhugasamir svo samningsstaðan okkar er mjög góð , “ segir Rakel Garðarsdóttir , framkvæmdastýra Vesturports , um áhuga Sony á kvikmyndinni Blóðberg . Hefur japanska stórveldið áhuga á að semja við Vesturport um að gera úr kvikmyndinni tólf þátta sjónvarpsseríu . „ Sérstaðan okkar er í skapandi greinum , það er nokkuð ljóst . “ Blóðberg var frumsýnd hér á landi um síðastliðna páska og braut blað í frumsýningarsögunni þar sem myndin var fyrst sýnd í sjónvarpi áður en hún fór í kvikmyndahús . „ Maður verður að finna sér farveg þegar stöðugt er skorið niður , “ skýtur Rakel að í lokin . Sveinn Ólafur Gunnarsson leikari mætti galvaskur á frumsýningu myndarinnar Blóðbergs á föstudag með eiginkonu sína uppá arminn . Þau urðu þó frá að hverfa þegar rétt um korter var liðið af sýningu myndarinnar vegna skyndilegrar fæðingu sonar þeirra hjóna . Íslenska kvikmyndin Blóðberg verður endurgerð sem sjónvarpssería í Bandaríkjunum , ef allt gengur eftir . Umboðsskrifstofan ICM Partners kom að máli við framleiðendurna , Vesturport , vegna myndarinnar eftir kvikmyndahátíðina í Gautaborg , þar sem myndin var sýnd sem verk í vinnslu . Vesturport og 365 framleiða saman kvikmyndina Blóðberg . Myndin verður frumsýnd í sjónvarpi á svipuðum tíma og í bíói , líklega í fyrsta sinn á Íslandi .